জ্যোতিকা জ্যোতি

জ্যোতিকা জ্যোতি (জন্ম: ১১ সেপ্টেম্বর ১৯৮৪) একজন বাংলাদেশী অভিনেত্রী। ২০০৫ সালে আয়না চলচ্চিত্রের মাধ্যমে তার অভিষেক হয়। এরপর তিনি বেলাল আহমেদের নন্দিত নরকে এবং তানভীর মোকাম্মেলের রাবেয়া চলচ্চিত্রে উল্লেখযোগ্য ভূমিকায় অভিনয় করেছিলেন। পরবর্তীতে তার অভিনীত তানভীর মোকাম্মেলের জীবনঢুলী মোরশেদুল ইসলাম পরিচালিত অনিল বাগচীর একদিন চলচ্চিত্র দুটি মুক্তি পায়। তিনি এই চলচ্চিত্রগুলোর প্রধান নারী চরিত্রে অভিনয় করে আলোচিত ও প্রশংসিত হন। তার পরবর্তী সিনেমাগুলো যথাক্রমে গ্রাস, মায়া: দ্য লস্ট মাদার, রাজলক্ষী ও শ্রীকান্ত, লাল মোরগের ঝুঁটি। জ্যোতিকা জ্যোতি অভিনীত প্রথম স্বল্পদৈর্ঘ্য চলচ্চিত্রের নাম ছিল ব্রেক আপ। এরপর তিনি প্রায় ১০টি স্বল্পদৈর্ঘ্য চলচ্চিত্রে অভিনয় করেন।

 প্রাথমিক জীবন 
জ্যোতিকা জ্যোতি একজন টেলিভিশন এবং চলচ্চিত্র অভিনেত্রী। এছাড়া তিনি উপস্থাপনাও করেন।তিনি ২০০৪ সালে লাক্স-আনন্দধারা ফটোজেনিক প্রতিযোগিতায় সেরা দশে স্থান করে নিয়েছিলেন।

জ্যোতির পৈত্রিক নিবাস ময়মনসিংহ জেলার গৌরীপুরে। আনন্দ মোহন কলেজ থেকে ইংরেজি সাহিত্যে মাস্টার্স সম্পন্ন করেন।অধ্যয়নকালীন তিনি ময়মনসিংহের বহুরূপী থিয়েটারে যোগ দিয়েছিলেন।এছাড়াও ময়মনসিংহ শিল্পকলা একাডেমি থেকে অভিনয় ও আবৃত্তির ওপর প্রশিক্ষণ কোর্স সম্পন্ন করেন।মাস্টার্স শেষ করার পর তিনি ময়মনসিংহ থেকে ঢাকায় আসেন এবং অভিনয়কে পেশা হিসেবে বেছে নেন।ময়মনসিংহে থাকা অবস্থায়ই তিনি তার প্রথম চলচ্চিত্র সারাহ্ কবরী পরিচালিত আয়না'য় অভিনয়ের সুযোগ পান।

 সমালোচনা 
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন জ্যোতিকা জ্যোতি। আন্দোলন চলাকালীন সময়ে জ্যোতিকা জ্যোতি সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।

চলচ্চিত্র পরিচালক মোস্তফা সরয়ার ফারুকী আন্দোলনের পক্ষে অবস্থান নেওয়ায় তাকে অশ্লীল ভাষায় গালিগালাজ করেছিলেন জ্যোতিকা জ্যোতি। আন্দোলনের পক্ষে মোস্তফা সয়রার ফারুকীর করা একটি পোস্ট শেয়ার করে তিনি লিখেন–

২০২৪ সালের ছাত্র-জনতার গণঅভ্যুত্থানের সময় আন্দোলনকারীদের বিরুদ্ধে অবস্থান নেওয়ার কারণে জ্যোতিকা জ্যোতির বিরুদ্ধে মামলা হয়েছে।আদালতে করা মামলাটি গত মার্চে ঢাকার মুখ্য মহানগর হাকিম আদালতে দায়ের করা হয়।
অপরদিকে, আন্দোলনকারীদের বিপক্ষে বক্তব্য রাখায় বাংলাদেশ শিল্পকলা একাডেমি থেকে বেরিয়ে যেতে বাধ্য হন।শিল্পকলা একাডেমির সিনিয়র ইনস্ট্রাক্টর আইরিন পারভীন জানিয়েছেন, যাঁরা আন্দোলনকারীদের ওপর হামলা করতে উৎসাহিত করেছেন, তাঁদের সহকর্মী হিসেবে দেখতে চান না।

 চলচ্চিত্রের তালিকা 
 বছর শিরোনাম ভূমিকা পরিচালক  টীকা  ২০০৬ আয়না ফাতেমা কবরী সারোয়ার অভিনীত প্রথম চলচ্চিত্র নন্দিত নরকেইয়াসমিন  বেলাল আহমেদ ২০০৮রাবেয়ারোকেয়াতানভীর মোকাম্মেল ২০১৪  জীবনঢুলীসন্ধ্যারাণী তানভীর মোকাম্মেল ২০১৫  অনিল বাগচীর একদিন অতসী মোরশেদুল ইসলাম শ্রেষ্ঠ পার্শ্ব অভিনেত্রী (৩৭তম বাচসাস পুরস্কার)২০১৭গ্রাসমারিয়া আফরিন তুষার২০১৮পুত্রসাইফুল ইসলাম মান্নু২০১৯রাজলক্ষী ও শ্রীকান্ত রাজলক্ষীপ্রদীপ্ত ভট্টাচার্য্যভারতীয় চলচ্চিত্রমায়া: দ্য লস্ট মাদারমায়ামাসুদ পথিক২০২১লাল মোরগের ঝুঁটিদিপালী নুরুল আলম আতিক২০২৩বঙ্গমাতাশেখ ফজিলাতুন্নেছা মুজিবগৌতম কৈরীসংক্ষিপ্ত চলচ্চিত্র আসন্নঅনাবৃতসাইফুল ইসলাম মান্নু

 টেলিভিশন 
জ্যোতিকা জ্যোতি অভিনীত এক পর্বের নাটকের মধ্যে অনিমেষ আইচের একটি ঝড়াক্রান্ত শেফালী গাছ, শতাব্দি জাহিদের স্বপ্নবুনন, রনির জাগরণের রংটা ধূসর ছিলো, রাসেল আজমের মুক্তাহীন ঝিনুক, নজরুল কোরেশীর ভালোবাসার লাল পিঁপড়া, দিমা নেফার তিতির স্বপ্ন দেখার সাহস, ইশতিয়াক মাহমুদের মুক্তি ইত্যাদি উল্লেখযোগ্য।

 ওয়েব ও টিভি ধারাবাহিক 
 বছর শিরোনাম ভূমিকা পরিচালক টীকা   ২০২৪  ওভারট্রাম্প  বাশার জর্জিস চরকি মৌলিক ধারাবাহিক 

 একপর্বের নাটক 
 বছর নাটকের নাম ভূমিকা সহ-শিল্পী পরিচালক টীকা    আর একবার         ইউসুফ ভাবী   সিদ্দিকুর রহমান  মামুন খান      ইন্টার মিডিয়েট থার্ড ইয়ার  রিমি  প্রাণ রায়  এফ জামান তাপস      গন্তব্যের দিকে  লায়লা  মোশাররফ করিম  সালাহউদ্দিন লাভলু      চিঠি   দিহান  তাজু কামরুল      জামাই অভিজান   আ খ ম হাসান  রবিন খান      পুশিং সেল  তসলিমা  ইন্তেখাব দিনার  রুলীন রহমান      বিশ্বাসে ভালোবাসা  প্রকারক চক্রের সদস্য  সাব্বির আহমেদ  তাজু কামরুল      মুকুটহীন নবাব  ফুলমতি  রওনক হাসান  তাজু কামরুল      হাওয়াই শহরের গল্প   আফরান নিশো  মাহমুদ দিদার   

পুরস্কার ও মনোনয়ন
বাচসাস পুরস্কার
 বছর বিভাগ নাটক ফলাফল  ২০১৫ শ্রেষ্ঠ পার্শ্ব অভিনেত্রী অনিল বাগচীর একদিন  

আরটিভি স্টার অ্যাওয়ার্ডস
 বছর বিভাগ নাটক ফলাফল  ২০১৩ ধারাবাহিক নাটকে শ্রেষ্ঠ অভিনেত্রী - কেন্দ্রীয় চরিত্র কলেজ রোড  

তথ্যসূত্র

বহিঃসংযোগ




বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ময়মনসিংহ জেলার অভিনয়শিল্পী
বিষয়শ্রেণী:বাংলাদেশী হিন্দু
বিষয়শ্রেণী:বাঙালি হিন্দু
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:ময়মনসিংহ জেলার ব্যক্তি